اوردودا پریسلی دیگر سیراوی عسگرلرله بیرلیکده آدی وظیفه‌لری یئرینه یئتیریردی. بونونلا بئله اؤزونون بوش واخت‌لارینی او، باشقا عسگرلردن فرق‌لی اولاراق داها "ماراق‌لی" کئچیریردی: پاری‌سین کابارئ‌لرینه باش چکیر، ایتالیایا سفر ائدیر، اوتوموبیل‌لر آلیردی (بو دؤورده او، یالنیز بیر دفعه ۱۹۵۸-جی ایلین یونوندا سسیازما ایستودیاسیندا ماهنی یازدیریر). پریسلی آمریکادان بورا گتیردیگی دوست‌لاری ایله آیری اوتاقدا قالیردی. سونرالار دوست‌لاردان و قوهوم‌لاردان عبارت بو آیریلماز کامپانیا مطبوعاتدا "مئمفیس مافیاسی" آدلاندیریلیر. "مافیانین" بعضی عضولری الویسی هله مکتب ایللرین‌دن، بعضی‌لری ایسه اوردودا خیدمت کئچدیگی دؤورلردن تانیییردی‌لار. گئت-گئده "مئمفیس مافیاسی"نین اؤزیی فورمالاشیردی و بو "مافیا"یا واختاشیری یئنی-یئنی عضولر قبول اولونوردو. اونلار سونراکی حیاتی بویو گئجه و گوندوز پریسلی‌نین یعنیندا اولموش، موختلیف فونکسیالار – جانگودن، لاکئی، کوْنسرت پرومووتئری، موسیقی‌چی و ان نهایت ساده‌جه، موغنّی‌نین اونلارسیز کئچینه بیلمدیگی دوست‌لاری وظیفه‌لرینی یئرینه یئتیرمیش‌لر. محض بو دوست‌لاری آلمانیاداکی مجلیس‌لردن بیرینده الویسی سونرالار اونون حیاتیندا واجیب یئرلردن بیرینی توتاجاق 14 یاش‌لی پریسسیللا بولیئ ایله تانیش ائتمیش‌لر.